Aldrovanda vesiculosa

Aldrovanda vesiculosa είναι η λατινική-επιστημονική ονομασία του μοναδικού είδους του γένους φυτών Aldrovanda της οικογένειας δροσεροειδή. Είναι υδρόβια σαρκοφάγα φυτά, τρεφόμενα με μικρά ασπόνδυλα που συλλαμβάνουν με χρήση παγίδων διατεταγμένων γύρω από ένα κεντρικό στέλεχος. Είναι ένα από τα λίγα είδη φυτών που είναι ικανά για ταχεία κίνηση.

Γενικά
Αν και το μόνο σύγχρονο είδος είναι το Aldrovanda vesiculosa, έως και 19 εξαφανισμένα είδη είναι γνωστά από απολιθώματα. Το είδος επιδεικνύει έναν βαθμό μορφολογικής ποικιλίας μεταξύ πληθυσμών, ωστόσο έχει πολύ μικρή γενετική διαφοροποίηση σε όλη τη γεωγραφική κατανομή του.

Η A. vesiculosa έχει περιορισθεί τον 20ό αιώνα σε μόνο 50 επιβεβαιωμένους πληθυσμούς σε όλο τον κόσμο. Αυτοί βρίσκονται στην Ευρώπη, την Αφρική, την Ασία και την Αυστραλία., με κάποιους μικρούς πληθυσμούς από εισβολή στις ανατολικές ΗΠΑ, καθώς τοποθετείται σε οικιακά ενυδρεία.

Μορφολογία
Η Aldrovanda vesiculosa είναι υδρόβιο φυτό χωρίς ρίζες. Για την ακρίβεια, τα νεαρά βλαστάρια αναπτύσσουν μία κοντή «πρωτόρριζα», η οποία όμως δεν αναπτύσσεται περαιτέρω και ατροφεί. Το φυτό αποτελείται από στελέχη μήκους 6 έως 40 εκατοστών του μέτρου. Τα φύλλα που αποτελούν τις παγίδες έχουν μήκη 2 έως 3 mm και εκφύονται σε σπονδυλώματα, 5 έως 9, κατά μήκος του κεντρικού στελέχους του φυτού. Στη βάση τους υπάρχουν σακκίδια αέρα που τα βοηθούν να επιπλέουν. Το ένα άκρο του στελέχους αναπτύσσεται συνεχώς, ενώ το άλλο ατροφεί και πεθαίνει. Η αύξηση είναι ταχεία, 4 έως 9 mm την ημέρα στους ιαπωνικούς πληθυσμούς.

Παγίδες
Οι παγίδες του φυτού αποτελούνται από δύο λοβούς που διπλώνουν μαζί, παρόμοιους με εκείνους της Venus flytrap, με τη διαφορά ότι είναι μικρότεροι και βρίσκονται μέσα στο νερό. Οι παγίδες έχουν τα ανοίγματά τους προς τα έξω και έχουν εσωτερικό λεπτό επίστρωμα από τριχίδια, το άγγιμα των οποίων ενεργοποιεί την παγίδα. Αυτή κλείνει απότομα ως απόκριση με την επαφή με μικρά υδρόβια ασπόνδυλα, παγιδεύοντάς τα. Το κλείσιμο της παγίδας της Aldrovanda vesiculosa γίνεται μέσα σε 10 έως 20 χιλιοστά του δευτερολέπτου, όντας μία από τις ταχύτερεςAshida, J.: «Studies on the leaf movement of Aldrovanda vesiculosa L. I. Process and mechanism of the movement», Mem. Coll. Sci. Univ. Kyoto, σειρά B, τόμος 9 (έτος 1934), σσ. 141-244Ashida, J.: «Studies on the leaf movement of Aldrovanda vesiculosa L. II. Effect of mechanical, electrical, thermal, osmotic and chemical influences», Mem. Coll. Sci. Univ. Kyoto, σειρά B, τόμος 11 (έτος 1935), σσ. 55-113 ταχείες κινήσεις φυτoύ που έχουν ανακαλυφθεί μέχρι σήμερα. Αυτή η κίνηση είναι δυνατή μόνο σε θερμοκρασίες 20 °C και άνω.Diels, L.: «Droseraceae», στο Das Pflanzenreich τόμ. 26 (IV, 112), σσ. 1-136, Λειψία 1906 Η κάθε παγίδα περιβάλλεται από 4 έως 6 σκληρές τρίχες μήκους 6 έως 8 mm, που αποτρέπουν το κλείσιμο των παγίδων από στερεά σωματίδια που αιωρούνται στο νερό.

 Δείτε επίσης 
 Σαρκοφάγα φυτά

Παραπομπές

 Εξωτερικοί σύνδεσμοι 

 Το πρόγραμμα Aldrovanda vesiculosa

Κατηγορία:Δροσεροειδή
Κατηγορία:Σαρκοφάγα φυτά